5. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 38273 της 17 Φεβρ./5 Μαρτ. 1962 (ΦΕΚ Β΄ 75) Περί του επιδόματος και αποζημιώσεως του Στρατιωτικού και Ιδιωτικού προσωπικού, ασχολουμένου με εκκαθάρισιν ναρκοπεδίων. Έχοντες υπ’ όψει: α)Τας διατάξεις του Ν.Δ. 2646/53 ˝περί συστάσεως υπηρεσίας εκκαθαρίσεως ναρκοπεδίων Ξηράς˝. β)Την ανάγκην αναπροσαρμογής των επιδομάτων και αμοιβών των καθορισθεισών δια των υπ’ αριθ. 126906/20.5.55 και 54513/34/860206/24.4.58 ημετέρων αποφάσεων, αποφασίζομεν: Άρθρ.1.-Εις τους αξιωματικούς και οπλίτας τους ανήκοντας οργανικώς εις την δύναμιν της Διοικήσεως Εκκαθαρίσεως Ναρκοπεδίων Ξηράς, παρέχεται δι’ εκάστην ημέραν πραγματικής απασχολήσεως εις την εκκαθάρισιν ναρκοπεδίων, πρόσθετον ημερήσιον επίδομα ανερχόμενον: α)Δια τους Αξιωματικούς και Ανθ/στάς εις τα 2/3 της αναλογούσης εις έκαστον ημερησίας αποζημιώσεως εκτός έδρας μη δυναμένης όμως να είναι ελάσσων των δραχ. 60. β)Δια τους οπλίτας γενικώς εις δραχ. 60. Άρθρ.2.-1.Καθορίζομεν το ημερομίσθιον του εξ ιδιωτών προερχομένου τεχνικού προσωπικού της ΔΕΝΞ εις δραχ. 120. 2.Δια τας εντός ναρκοπεδίου ημέρας εργασίας ιδιωτών καταβάλλεται επί πλέον επίδομα επικινδύνου εργασίας ίσον προς ολόκληρον το ημερομίσθιον (δραχ. 120). 3.Δια την περίοδον της εκπαιδεύσεως το ημερομίσθιον της ανωτέρω παρ. 1 μειούται εις το ήμισυ (δραχ. 60). Άρθρ.3.-Εις τους νοσηλευόμενους συνεπεία τραυμάτων εκ ναρκών ιδιώτας της ΔΕΝΞ καταβάλλεται διαρκούσης της νοσηλείας των, ημερησία αποζημίωσις ίση προς τα 150 του ημερομισθίου του άρθρ. 2 παρ. 1 (δραχ. 180) μη δυναμένη να παραταθή πέραν του εξαμήνου. Άρθρ.4.-Λεπτομέρειαι εφαρμογής της παρούσης, καθορισθήσονται δια διαταγής του Γ.Ε.Σ. Άρθρ.5.-Ισχύς της παρούσης από 1 Οκτ. 1961 αφ’ ης καταργούνται αι υπ’ αριθ. 126906/20.5.55 και 54513/34/860206/24.4.58 κοιναί αποφάσεις Υπουργών Εθνικής Αμύνης και Οικονομικών. Άρθρ.6.-Η παρούσα δημοσιευθήτω δια της Εφημερίδος της Κυβερνήσεως. 